hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu sk hu en en hu en en hu en en hu en en hu en en hu en en hu en en hu en en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Finom ételek terítéken: főszerepben az ízek a diszeli főzőversenyen | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ gasztronómia \ Finom ételek terítéken: főszerepben az ízek a diszeli főzőversenyen
Finom ételek terítéken: főszerepben az ízek a diszeli főzőversenyen
Diszel levegője alaposan felforrósodott június 13-án, a 2013 óta hagyományosan megrendezett főzőversenyen.  A forró nyári délutánon a hőfok, a remek ízek és a jó hangulat egyaránt jelen volt.
A korábban „Diszeli Bográcsgulyás Főzőverseny” néven híressé ismert rendezvény a helyi fiatalok ötlete alapján, közösségi kezdeményezéssel és szervezéssel indult.  Ez alkalommal a focipálya területén rendezték meg a különböző típusú ételek megmérettetését.
A szokásos módon, csapatok szerveződésével készültek az étkek, eltérő sütési-főzési módszerekkel kápráztatták el az érdeklődőket a lelkes alkotók. Már az első pillanatokban sejthető volt, hogy a szívvel-lélekkel, közös erővel készülő finomságok nagy sikert aratnak majd.
Az árnyas fák által védett környezet kicsik és nagyok számára egyaránt megteremtette a felhőtlen szórakozás lehetőségét, a felnőttek jókedvű nevetése mellett a gyerekek felszabadult játékától volt hangos a környék, némi kísérőzenével kiegészülve.
A barátságos versenybe beszállók ezeken a programokon a vándorbográcsért és egy gazdag ajándékkosárért küzdöttek meg. Ezúttal nyolc frappáns elnevezésű csapat (Rozi-Joci, Családban marad, Fecsó& barátai, Ripityom-sejj, Hasutasok, Hegybarátok, Finom lesz, Fúdból tím) kavargatott, fűszerezett, kóstolgatott nagy izgalommal, az elismerés reményében. Az előkészített alapanyagok gazdag tárháza hevert előttük: csirkeszárny, pisztráng, káposzta, krumpligombóc, friss zöldségek, és különféle húsféleségek vártak a csodálatos átalakulásra.
Az ínycsiklandó, laktatónak ígérkező ennivalók elkészültét követően a hölgyekből kovácsolt zsűriző alakulat megkezdte a munkát. A csapatokhoz járultak, és alapos odafigyeléssel, objektív szemlélettel, 1-től 5-ig terjedő pontszámozás segítségével értékelték az ízletes műveket.
Az ételsorban a pincepörkölt, babos káposzta, csülökpörkölt, halászlé, grillezett pisztráng, slambuc, illetve sertéspörkölt mellett egy petrezselymes krumpligombóccal dúsított gulyásleves is helyet kapott.
A pontszámok összesítése után nem sokkal megkezdődött az eredményhirdetés. Első mozzanatként minden résztvevő csapat emléklapot kapott, melyet egy-egy vállalkozó szellemű tag vett át. Az esemény a csúcspontjához érkezett, amikor kihirdették az első helyezettet. A nyertes csapat képviselője hangos tapsvihar kíséretében vette át az élelmiszerekkel-fűszerekkel teletöltött ajándékkosarat és a hozzá járó kiváló bort.
Idén Rozi-Joci csapata bizonyult a legjobbnak, Hazafi Józsefék csülökpörköltje érdemelte ki a győzelmet. /fotók, szöveg: pp/
Finom ételek terítéken: főszerepben az ízek a diszeli főzőversenyen
Töreky László | gasztronómia, hírek, közélet | 2020.06.15. 08:41
Az ország szkanderosainak színe-java bemutatja…
Klasszikus zene szólt a Tavasbarlangnál
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form